laion/Wikipedia-Exotic huggingface dataset:
אקשינסקי

נפת אקשינסקי (רוסית Акшинский район) היא אחת מ-28 הנפות של מחוז עבר הבאיקל שברוסיה. הנפה ממוקמת בדרום המחוז וגובלת במונגוליה והמחוז האוטונומי אגיני בוריאטי. הכפר אקשה הוא היישוב אדמיניסטרטיבי של הנפה. אוכלוסייתה מנתה 12,088 תושבים ב-2005 והיא ירדה בהדרגה, כך שב-2021 היו בה 8790 תושבים. שטחה של הנפה הוא 7,400 קילומטר רבוע. ראש הנפה - יורי קרלין (Карлин Юрий Николаевич) מדיה וקבצים בנושא אקשינסקי בוויקישיתוף אתר האינטרנט הרשמי של אקשינסקי
אגוז (פירושונים)

האם התכוונתם ל... אגוז – פרי יבש אגוז (ספינה) – ספינת מעפילים ממרוקו יחידת אגוז – יחידה מובחרת בחטיבת עוז (בעבר בחטיבת גולני) סיירת אגוז – הסיירת הפיקודית של פיקוד צפון עד 1974 איתמר (יישוב) – התנחלות שהייתה קרויה בעבר "אגוז" אישים: אורי אגוז – במאית, מחזאית ותסריטאית ישראלית אגוזי
בילבורד

בִּילְבּוֹרְד (באנגלית: Billboard; בעברית מילולית: שלט חוצות) הוא מגזין אמריקאי העוסק בתעשיית המוזיקה. במגזין מוצגים מצעדי מוזיקה במגוון דירוגים וסגנונות מוזיקה, לדירוג מצעדי הבילבורד מיוחסת חשיבות רבה. מגזין המוזיקה מפרסם מהדורות מקומיות במספר מדינות ברחבי העולם, בין היתר ביפן, אינדונזיה, הפיליפינים ויוון. בילבורד מחלקת את מצעדיה לפי ז'אנרים ומקום. המפורסמים מבין המצעדים הם המצעדים הכלליים (all-genre) הכוללים את ההוט 100 והבילבורד 200, וכן גם מצעדים עונתיים, כגון מצעד שירי הקיץ הפופולריים. בנוסף, יש לבילבורד מצעדים בין-לאומיים, ומצעדים לז'אנרים הבאים: מוזיקת פופ, רוק, קאנטרי, R&B והיפ-הופ, דאנס ומוזיקה אלקטרונית, ג'אז, מוזיקה לטינית, ומוזיקה נוצרית וגוספל. מצעדי מוזיקה עכשווית למבוגרים כוללים את מצעד השירים העכשוויים למבוגרים ואת מצעד 40 השירים למבוגרים. במצעדי האלבומים מוצגים ז'אנרים הכוללים מוזיקה קלאסית, קומדיה, אינדי ואלבומים לילדים. ב-2004 נוספה רשימת רינגטונים לטלפונים סלולריים, וב-2010 החל בילבורד למדוד פופולריות של אמנים גם באתרי מדיה חברתית ברשימת ה-Social 50 שמודדת לייקים, חברויות, שיתופים והאזנה לשירים בפייסבוק, מייספייס יוטיוב ואחרים. ב-1958 פורסם מצעד הסינגלים הרשמי, הוט-100, המתבסס על מכירות סינגלים ושידורי רדיו של השבוע האחרון בארצות הברית. מצעד האלבומים של המגזין נקרא בילבורד 200 ומציג את 200 האלבומים הנמכרים ביותר בשבוע האחרון. מצעד זה מתבסס על מכירות כלליות בארצות הברית. ערך מורחב – בילבורד הוט 100 בילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין הבילבורד. במצעד משוקללים נתוני המכירות בארצות הברית ונתוני זמן האוויר שמקבל הסינגל בתחנות הרדיו האמריקאיות. מדי שנה מקיים המצעד גם מצעד שנתי, המציין את הלהיטים הגדולים של אותה השנה. למצעד קיימת גם גרסה המשקללת את הנתונים באירופה, בקנדה, בברזיל ובטורקיה. ערך מורחב – בילבורד 200 בילבורד 200 הוא מצעד האלבומים של הבילבורד. המצעד מתבסס על נתוני מכירות בלבד. מלבד מצעד הבילבורד 200, עורך מגזין הבילבורד גם מצעדי אלבומים המחולקים לפי ז'אנרים. ערך מורחב – פרס המוזיקה של בילבורד פרס המוזיקה של בילבורד הוא עיטור המוענק על ידי המגזין. תוכנית פרסי המוזיקה של בילבורד נערכה מדי שנה בחודש דצמבר, החל משנת 1989, עד שהושהתה בשנת 2007. התוכנית חזרה בשנת 2011, והיא נערכת מדי שנה בחודש מאי. 21 מתחת ל-21 הוא דירוג שנתי שנעשה על ידי "בילבורד" החל משנת 2010. הוא מדרג מוזיקאים צעירים מתחת לגיל 21 במוזיקה על פי ההשפעה על תעשיית המוזיקה בשנה החולפת והפוטנציאל שלהם "לשלוט ברוח הזמן של תרבות הפופ במהלך 12 החודשים הבאים". בילבורד הוט 100 הישגים ואבני דרך בבילבורד הוט 100 בילבורד 200 מדיה וקבצים בנושא בילבורד בוויקישיתוף אתר האינטרנט הרשמי של בילבורד (באנגלית) בילבורד, ברשת החברתית פייסבוק בילבורד, ברשת החברתית אקס (טוויטר) בילבורד, ברשת החברתית אינסטגרם בילבורד, ברשת החברתית טיקטוק בילבורד, ברשת החברתית LinkedIn בילבורד, סרטונים בערוץ היוטיוב אתר מגזין הבילבורד (באנגלית) מצעד ההוט 100 (באנגלית) מצעד הבילבורד 200 (באנגלית) Billboard Staff, 21 Under 21: Music’s Hottest Minors, Billboard, ‏2010-09-23 (באנגלית אמריקאית) ערך זה הוא קצרמר בנושא מוזיקה ובנושא כתבי עת. אתם מוזמנים לתרום לוויקיפדיה ולהרחיב אותו.
בית האמנים תל אביב

בית האמנים תל אביב ע"ש יוסף זריצקי מכיל מספר אולמות וגלריות בהן מוצגות תערוכות מתחלפות. כן כולל המבנה סדנאות ציור והדפס, משרדי אגודת הציירים והפסלים לתל אביב והמרכז וחנות למכירת חומרי אמנות. במהלך השנים אמנים ישראלים מוכרים רבים הציגו תערוכות בבית האמנים. בית האמנים שוכן ברחוב אלחריזי 9 ופועל בחסות ובמימון חלקי של עיריית תל אביב-יפו. המנהל והאוצר הראשי הוא אריה ברקוביץ'. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תחילתו של המבנה בשנות ה-20 של המאה ה-20. המבנה שוקם ושופץ על ידי קומץ שחקנים שהקימו בו תיאטרון שוליים בשם תיאטרון אלחריזי. בראש הקבוצה עמדה השחקנית-זמרת בת-שבע צייזלר שניהלה את התיאטרון. הפסנתרן יונתן זק ניהל את התוכנית המוזיקלית. הבמה הגדולה שנשתמרה בין הגלריות של בית האמנים משמשת תזכורת לתקופה זו של המבנה. בהמשך זכתה אגודת האמנים והפסלים בישראל להקים את מרכזה במבנה. לאחר מותו של יוסף זריצקי נקרא בית האמנים על שמו. ב-13 בינואר 1975 נחנך המבנה המחודש של בית האמנים, שכלל אולם תצוגה וסדנה להדפס. מדיה וקבצים בנושא בית האמנים תל אביב בוויקישיתוף אתר האינטרנט הרשמי של בית האמנים תל אביב בית האמנים תל אביב, באתר הארץ מיה אשרי, המלה "בוגדים" רוססה בבית האמנים בתל אביב ויצירות במקום הושחתו, באתר הארץ, 7 באוקטובר 2018 מנחה נופה, עכבר העיר, הגלריות של תל אביב: המרכז התרבותי החשוב של בית האמנים, באתר הארץ, 7 בספטמבר 2015
סלאחטין אולקומן

סלאחטין אולקומן (בטורקית: Selahattin Ülkümen; ‏14 בינואר 1914, אנטיוכיה, האימפריה העות'מאנית – 24 ביולי 2003, איסטנבול, טורקיה) היה דיפלומט טורקי, חסיד אומות העולם שהציל יהודים בעת הכיבוש הנאצי של איי הדודקאנס והאי רודוס. אולקומן היה הקונסול הכללי של טורקיה באי רודוס שנכבש על ידי הגרמנים במהלך מלחמת העולם השנייה. ביולי 1944 הורה הגסטפו ליהודי האי להתייצב לשם "יישובם מחדש". אולקומן ניצל את מעמדו, והסיר מן המשלוח 13 יהודים בעלי דרכונים טורקיים, ולמעלה מ-30 הנשואים לבעלי דרכונים טורקיים או קשורים לטורקיה בדרך זו או אחרת, בטענה, שלא הייתה נכונה, כי החוק הטורקי מגן עליהם ורואה בהם את אזרחיו. 1,700 היהודים שהתייצבו, נשלחו בתחילה לכלא באתונה ולאחר מכן לאושוויץ. מעטים מאוד שרדו. הגרמנים סימנו את אולקומן כאויבם, והפציצו את הקונסוליה הטורקית ברודוס. בהפצצה נהרגה אשתו ההרה. הוא עצמו נשלח לפיראוס שביוון ושם נכלא. לאחר המלחמה שב לטורקיה. אולקומן הוכרז כחסיד אומות העולם בשנת 1990 והוא מופיע על בול של דואר ישראל המוקדש לחסידי אומות העולם. ביחד עם אולקומן מופיעים על הבול דמויותיהם של אריסצ'ידש די סוזה מנדש, צ'יאונה סוגיהארה, ג'ורג'ו פרלסקה וקרל לוץ. ב-2012 נחנך בית ספר יסודי על ידי הקהילה היהודית בעיר הטורקית ואן שבמזרח טורקיה, אשר נפגעה ב-2011 ברעידת אדמה. בית הספר נקרא על שמו של אולקומן כהוקרה על פועלו בתקופת השואה. הצלת יהודים במהלך השואה מדיה וקבצים בנושא סלאחטין אולקומן בוויקישיתוף סיפורו של אולקומן באתר יד ושם אי.פי, "שינדלר הטורקי" הלך לעולמו בגיל 89, באתר ynet, 9 ביוני 2003 דף הפייסבוק של אולקומן יובל מלחי, סאלאחטין אולקומן – חסיד אומות העולם מטורקיה, באתר "קטעים בהיסטוריה", 28 באוגוסט 2016 Jewish Community of Turkey Opens Primary School in Van, INTERNATIONAL HOLOCAUST REMEMBRANCE ALLIANCE, ‏22.06.2012 (ארכיון)
פולינום אי פריק

באלגברה, פולינום אי-פריק הוא פולינום, בדרך-כלל מעל שדה, שלא ניתן לכתוב אותו כמכפלה של שני פולינומים שאינם קבועים (פולינום פריק הוא פולינום לא קבוע שניתן להציגו באופן כזה). לפולינומים אי-פריקים יש תפקיד מרכזי בתורת גלואה, וגם בבניה של שדות סופיים. הפריקות תלויה לא רק במקדמי הפולינום, אלא גם בשדה שבו מדובר - ייתכן שפולינום יהיה אי-פריק מעל שדה מסוים, ויתפרק מעל שדה הרחבה שלו. פולינומים אי-פריקים הם האיברים הראשוניים של חוג הפולינומים מעל השדה, שהוא חוג אוקלידי; בדיוק כפי שהראשוניים המוכרים הם האיברים הראשוניים של חוג המספרים השלמים. בשני המקרים, אפשר לפרק כל איבר של החוג למכפלה של איברים ראשוניים, באופן שהוא, מבחינה עקרונית, יחיד. האנלוגיה בין פולינומים (בעיקר מעל שדות סופיים) ובין מספרים שלמים מרחיקה לכת עד ליצירה של "תורת מספרים" של פולינומים, שבה משחקים הפולינומים האי-פריקים תפקיד מרכזי. פולינום ממעלה שנייה או שלישית הוא פריק אם ורק אם יש לו שורשים, כלומר אם קיים איבר בשדה שמאפס אותו. קריטריון איזנשטיין הוא קריטריון עבור אי פריקות של פולינום בעל מקדמים שלמים (ובעזרת שימוש במכנה משותף אפשר להשתמש בו גם עבור מקדמים רציונליים). הוא מנוסח כך: יהא   a n x n + ⋯ + a 1 x + a 0 {\displaystyle \ a_{n}x^{n}+\dots +a_{1}x+a_{0}} פולינום במקדמים שלמים. אם קיים מספר ראשוני   p {\displaystyle \ p} כך ש-   ∀ i < n : p | a i {\displaystyle \ \forall i<n:p|a_{i}} (   p {\displaystyle \ p} מחלק את כל המקדמים פרט לזה של החזקה הגבוהה ביותר) וכמו כן מתקיים   p ∤ a n , p 2 ∤ a 0 {\displaystyle \ p\nmid a_{n},p^{2}\nmid a_{0}} (כלומר,   p {\displaystyle \ p} לא מחלק את המקדם של החזקה הגבוהה ביותר, וריבועו לא מחלק את המקדם החופשי) אז הפולינום הוא אי פריק מעל המספרים השלמים. מן הלמה של גאוס נובע שאם פולינום מוגדר מעל תחום פריקות יחידה והוא פרימיטיבי ואי-פריק שם, אז הוא אי-פריק גם מעל שדה השברים של התחום. נביט בשלושת הפולינומים הבאים:   p 1 ( x ) = x 2 − 4 = ( x − 2 ) ( x + 2 ) {\displaystyle \ p_{1}(x)=x^{2}-4=(x-2)(x+2)} .   p 2 ( x ) = x 2 − 2 = ( x − 2 ) ( x + 2 ) {\displaystyle \ p_{2}(x)=x^{2}-2=(x-{\sqrt {2}})(x+{\sqrt {2}})} .   p 3 ( x ) = x 2 + 1 = ( x − i ) ( x + i ) {\displaystyle \ p_{3}(x)=x^{2}+1=(x-i)(x+i)} . מעל שדה המספרים הרציונליים Q {\displaystyle \mathbb {Q} } רק הפולינום הראשון הוא פריק. שני האחרים אי-פריקים שכן שורש שתיים והמספר המדומה i אינם שייכים לשדה. מעל שדה המספרים הממשיים R {\displaystyle \mathbb {R} } הפולינומים הראשון והשני פריקים, והשלישי לא. מעל שדה המספרים המרוכבים C {\displaystyle \mathbb {C} } שלושת הפולינומים פריקים. דבר זה אינו מקרי: המשפט היסודי של האלגברה מראה כי כל פולינום ממעלה גדולה מ-1 הוא פריק מעל שדה המרוכבים. פולינום אי פריק, באתר MathWorld (באנגלית)
פטרו גרוזה

ד"ר פטרו גרוזה (7 בדצמבר 1884 - 7 בינואר 1958) היה פוליטיקאי ממחנה השמאל, משפטן ואיש עסקים רומני, ראש ממשלת רומניה בתקופת המעבר למשטר הקומוניסטי ובשנים הראשונות של משטר זה, בין השנים 1945 ו-1952. ב-3 ביוני 1952 נבחר לתפקיד יושב ראש האספה הלאומית הגדולה של רומניה, תפקיד בו שימש עד יום מותו. גרוזה אשר נולד בכפר בצ'ייה Băcia במחוז הונדוארה Hunedoara בטרנסילבניה. היה בעל אדמות ותעשיין. במהלך תקופת השפל ב-1933 ייסד בעיר דווה בטרנסילבניה מפלגת איכרים שמאלנית בשם "חזית החורשים" (Frontul Plugarilor) ב-1944 הצטרפה מפלגה זו ל"בלוק" בהנהגת המפלגה הקומוניסטית. ב-6 במרץ 1945 מונה כראש ממשלת רומניה. ממשלתו של גרוזה הייתה למעשה קואליצייה, אך חברי הממשלה הלא קומוניסטים היו למעשה "בובות" בשליטה קומוניסטית. בין השנים 1952 - 1990 העיר שטיי Ştei במחוז ביהור בטרנסילבניה נקראה על שמו. במרכז העיר דווה שבה פעל בעבר הוקם בעת השלטון הקומוניסטי פסל לזכרו. ב-1945 פירקה המפלגה הקומוניסטית את "המשרד היהודי המרכזי" והחליפה אותו ב- "ועד היהודי הדמוקרטי" (CDE), צעד זה של ארגון הוועד היהודי מחדש המיט אסון על הקהילה היהודית שנטמעה בתעמולה הקומוניסטית. מנהיגי יהדות רומניה עד אז, הרב הראשי ד"ר אלכסנדר שפרן והד"ר פילדרמן הוגדרו כאנטי-קומוניסטים ואולצו לעזוב את רומניה ב-1947. והרב ד"ר דוד משה רוזן מונה בראש הקהילה הארצית. ב-1946 נשפטו שליט רומניה בתקופת מלחמת העולם השנייה יון אנטונסקו ושר החוץ שלו מיכאי אנטונסקו על פשעי מלחמה ביניהם פשעים כנגד היהודים, ונגזר עליהם עונש מוות. בתקופת שלטונו של גרוזה היגרו עשרות אלפי יהודים מרומניה בעיקר לישראל. מדיה וקבצים בנושא פטרו גרוזה בוויקישיתוף פטרו גרוזה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
וולטר הוורת'

וולטר נורמן הוורת' (אנגלית: Walter Norman Haworth; ‏19 במרץ 1883 - 19 במרץ 1950) היה כימאי בריטי, הידוע במיוחד בזכות עבודתו פורצת הדרך על חומצה אסקורבית (ויטמין C). הוורת' זכה בפרס נובל לכימיה לשנת 1937 (לצד פאול קארר), "על חקירותיו בתחום הפחמימות וויטמין C". הוורת' נולד בצ'ורלי שבלנקשייר. הוא החליט ללמוד כימיה באוניברסיטת מנצ'סטר ב-1903 לאחר שעבד זמן מה במפעל הלינולאום של אביו; החלטה זו הייתה בניגוד לרצון הוריו. לאחר קבלת התואר הראשון, המשיך לאוניברסיטת גטינגן, וקיבל תואר דוקטור לפילוסופיה ב-1910; אז שב למנצ'סטר, וקיבל תואר דוקטור למדעים ב-1911. ב-1912 היה למרצה ביונייטד קולג' באוניברסיטת סנט אנדרוז בסקוטלנד (האוניברסיטה הוותיקה ביותר בסקוטלנד, ואחת מהוותיקות בעולם). בתקופה זו החל להתעניין בכימיה של פחמימות, שנחקרו במוסד על ידי תומאס פורדי (1843-1916) וג'יימס אירוין (1877-1952). הוורת' החל בעבודה על סוכרים פשוטים, וב-1915 גילה שיטה חדשה להכנת מתיל אסטר של סוכר בעזרת מתיל סולפט ובסיס. אז החל לחקור את התכונות המבניות של דו-סוכרים. בזמן מלחמת העולם הראשונה ארגן הוורת' את מעבדות האוניברסיטה לייצור כימיקלים ותרופות בשירות ממשלת בריטניה. ב-1920 התמנה לפרופסור לכימיה אורגנית באוניברסיטת דורהם. שלוש שנים מאוחר יותר היה לפרופסור לכימיה באוניברסיטת בירמינגהם. ב-1934, כאשר עבד עם הכימאי הבריטי סר אדמונד הירסט, הצליחו לסנתז ויטמין C, בפעם הראשונה בהיסטוריה. היטל הוורת', דרך פשוטה לייצוג מבנים כימיים באופן תלת־ממדי, קרוי על שמו. היה נשיא האגודה הכימית בשנים 1946-1944. הוורת' קיבל תואר אבירות ב-1948. הוא נפטר ב-19 במרץ 1950, ביום הולדתו ה-67. עמית החברה המלכותית (5 באוקטובר 1928) תואר אקדמי לשם כבוד הרצאת בייקר (1944) דוקטור לשם כבוד מאוניברסיטת מנצ'סטר דוקטור לשם כבוד מאוניברסיטת המלכה של בלפסט (1947) Knight Bachelor (1947) פרס לונגסטאף (1933) מדליית דייווי (1934) המדליה המלכותית (1942) 1851 Research Fellowship (1910) פרס נובל לכימיה (1937) דוקטור לשם כבוד מאוניברסיטת אוסלו מדליית בייקר של החברה המלכותית מדיה וקבצים בנושא וולטר הוורת' בוויקישיתוף וולטר הוורת', באתר פרס נובל (באנגלית) פרטים אודות הוורת' באתר NNDB וולטר הוורת', באתר אנציקלופדיה בריטניקה (באנגלית) וולטר הוורת', באתר "Find a Grave" (באנגלית)
גזימורו-זאבודסקי (נפה)

נפת גָּזִימוּרוֹ-זָאבוֹדְסְקִי (רוסית Газимуро-Заводский район) היא אחת מ-28 נפות מחוז עבר הבאיקל. הנפה ממוקמת במזרח המחוז וגובלת בסין. אוכלוסייתה היא 10,600 תושבים נכון ל-1999. הכפר גזימורובסקי זאבוד הוא היישוב האדמיניסטרטיבי של הנפה. הנפה איננה מפותחת יחסית. ישנם בנפה בסך הכל 14 בתי ספר, 16 ספריות ו27 מועדוני עם. תקוות תושבי הנפה לפריחה קשורות ברובן לפתיחת מכרות זהב בה. הרוב עוסקים בדיג וציד. אין כבישים בנפה ובשנת 2001 נסגר שדה התעופה שקישר את הנפה עם צ'יטה. מדיה וקבצים בנושא גזימורו-זאבודסקי בוויקישיתוף אתר האינטרנט הרשמי של גזימורו-זאבודסקי
Breakaway

Breakaway הוא אלבומה השני של הזמרת קלי קלרקסון והוא ראה אור ב-30 בנובמבר 2004 בארצות הברית. קלרקסון הייתה שותפה בכתיבת שישה משירי האלבום. בטקס פרסי גראמי ה-48, זכה האלבום ב"אלבום הפופ הטוב של השנה", והסינגל "Since U Been Gone", זכה בקטגוריית "הופעת השיר של זמרת הפופ הטוב של השנה". ב-2005, הגיע Breakaway למקום השני באלבומים רבי המכר באוסטרליה, עם מכירות של למעלה מ-450,000 עותקים והגיע לפלטינה x6. בסוף 2005, הגיע האלבום למקום השמיני באלבומים רבי המכר בממלכה המאוחדת, עם מכירות של למעלה מ-950,000 עותקים. 501,000 עותקים נוספים נמכרו ב-2006. Breakaway - שיר הנושא של הסרט יומני הנסיכה 2: אירוסין מלכותיים. השיר נכתב במקור לאלבום Let Go של הזמרת אבריל לאבין שאף הייתה שותפה לכתיבתו, אך לבסוף לא נכלל בו כיוון שלאבין חשה שהוא אינו מתאים לאלבומה. Since U Been Gone - השיר היה להיט גדול בכל העולם, והיה לשיר הפריצה של קלרקסון מחוץ לארצות הברית. השיר זכה ב-6 פלטינות. Behind These Hazel Eyes - השיר מבוסס על חבר לשעבר של קלרקסון שעזב אותה כדי להתחתן עם חברתו לשעבר. הקליפ מבוסס על הסיפור. הסינגל זכה ב-3 פלטינות וזהב אחד. Because of You - שיר בלדה. הוא זכה להצלחה גדולה מאוד בארץ ובעולם. קלרקסון כתבה את הטיוטה הראשונה של השיר כשהייתה בת 16, והוא מדבר על הגירושין של הוריה. בן מודי (לשעבר בלהקת אוונסנס) היה שותף לכתיבה של השיר. בשנת 2007, קלי וחברתה, כוכבת הקאנטרי ריבה מקנטייר הקליטו גרסה מחודשת לשיר לאלבום הדואטים של מקנטייר. גרסה זו נחשפה לראשונה בטקס פרסי הקאנטרי ב-15 במאי 2007. Walk Away - שיר פופ שנכתב על ידי קלרקסון, ומכיל מילים הומוריסטיות. ארצות הברית: 30 בנובמבר 2004. אוסטרליה: 6 בדצמבר 2004. בריטניה: 18 ביולי 2005. אתר האינטרנט הרשמי של Breakaway מידע על האלבום Breakaway באתר MusicBrainz מידע על האלבום Breakaway באתר AllMusic האלבום Breakaway באתר Discogs האלבום Breakaway באתר יוטיוב
פריטר

פריטר (בעברית: טִגְנִית; באנגלית: Fritter) הוא כל סוג של מאכל המצופה בבלילה ומטוגן בטיגון עמוק. מקור המילה במילה הלטינית frictura (טיגון), דרך צרפתית עתיקה ואנגלית תיכונה. פעמים רבות מוגשים מזונות אלה בליווי מטבלים כגון רוטב טרטר. בדוכני פיש אנד צ'יפס בריטיים, מלווים לעיתים את מאכל הפיש אנד צ'יפס מאכלי פריטר, כמו "טבעות אננס", המכונות "פריטר אננס", או "טבעות תפוח", המכונות "פריטר תפוח", וחלק מסוגי מחית האפונה (Mushy peas), המכונות "פריטר אפונה". בצרפת, מאכלי פריטר קרויים les Beignets, ואלו מנות נפוצות בלואיזיאנה ובפסטיבלי מרדי גרא. במטבח האמריקאי נפוצות עוגות קטנות שמורכבות ממרכיב בסיסי מסוים, אשר מעורבבות עם בלילה ומטוגנות. "פריטר תפוח" ו"פריטר תירס" הן מנות פריטר ידועות. בהכנת מנות פריטר משתמשים בדרך כלל בקמח רגיל, קמח תירס או שילוב של שניהם. המאכלים עוגת צדפות שנפוצה בניו אינגלנד, עוגת סרטנים שנפוצה במרילנד וסקרפל פילדלפי הם מאכלי פריטר ביסודם. לפי ההגדרה, שניצל נמנה אף הוא עם המאכלים המוגדרים כפריטר. מדיה וקבצים בנושא פריטר בוויקישיתוף פריטר, באתר אנציקלופדיה בריטניקה (באנגלית) טִגְנִית במילון כלכלת הבית (תשל"ח), באתר האקדמיה ללשון העברית מאכל המורכב מקמח תירס ובשר חזיר
ניר למפרט

ניר למפרט (נולד ב-10 במאי 1960 בתל אביב) הוא יו"ר מר תעשיות בע"מ (חברה ציבורית, נסחרת בבורסת תל אביב). הוא אלוף-משנה במילואים ומילא תפקידי פיקוד בכירים ביחידה 8200, כולל סגן מפקד היחידה. בעברו מנכ"ל ערוץ 10 ומנכ"ל ZAP GROUP (לשעבר דפי זהב) ומנכ"ל מר תעשיות. למפרט התגייס ליחידה 8200 בשנת 1978 ושירת במגוון תפקידים. בשנת 1987 מונה להקים מדור תכנון ייעודי שמרכז את הצרכים המבצעיים, מתעדף אותם, מעריך עלויות כוח אדם ותקציב ובהתאם בונה תוכנית עבודה שנתית ורב שנתית. בשנת 1992, כחלק מלקחי מלחמת המפרץ הראשונה, הופקד למפרט על הקמת זירה מודיעינית חדשה שתעסוק בנושא הפרוליפרציה[דרושה הבהרה] והמודיעין הטכנולוגי. לאחר כשלוש שנים בתפקיד, עבר בשנת 1995 לפקד על הזירה הפלסטינית במרכז המודיעיני של היחידה, תפקיד אותו ביצע בתקופת הפיגועים הקשה על ישראל. בשנת 1996 מונה למפקד המרכז המודיעיני של 8200, בדרגת אל"ם. בשנת 1999 מונה למפרט לסגן מפקד 8200, תחת תא"ל פנחס בוכריס. אחד התחומים המרכזים בתקופה זו היה הקמת נושא הסייבר ושיפור הקשר בין היחידה לדרג הלוחם בצבא ולשב"כ. למפרט השתחרר מ-8200 בשנת 2001. עם שחרורו מצה"ל מונה למפרט למשנה מנכ"ל YES. אחריותו העיקרית הייתה הובלת הצמיחה המשמעותית של החברה במספר הלקוחות. בשנת 2004 מונה לתפקיד מנכ"ל ערוץ 10, ובסוף 2005 מונה למנכ"ל קבוצת zap group (לשעבר דפי זהב). בתקופתו הוביל את המהפך של החברה מחברת מדריכים מודפסים לחברה דיגיטלית צומחת ורווחית. בינואר 2015, לאחר כ-9 שנים בתפקיד, מונה למנכ"ל החברה הציבורית מר תעשיות (קבוצת מר). כמנכ"ל קבוצת מר, הוביל מהלך של turn around, שבמסגרתו התמקדה החברה במספר מצומצם של מנועי צמיחה, תוך מהלך של התייעלות. בינואר 2022 מונה ליו"ר דירקטוריון מר תעשיות. למפרט פעיל בין השאר בהתנדבות כחבר מועצת המנהלים של ארגון "גישה לחיים", המסייע להתמודדות עם מחלות קשות וכחבר הנהלת הקרן החדשה לקולנוע וטלוויזיה. החל משנת 2006 מכהן למפרט כיו"ר עמותת בוגרי 8200. תקופתו כיו"ר התאפיינה בשינוי מהותי בצורה בה העמותה רואה את תפקידה: משמירה על מורשת בלבד, לתחומים נוספים, שינוי אשר גרם לעלייה משמעותית במספר החברים בעמותה – מכ-700 חברים דאז ללמעלה מ-20,000 חברים כיום. בעמותה פעילים מספר עשרות רבות של מתנדבים המסייעים בפעילות באופן סדיר. בתקופתו כיו"ר, העמותה חרתה על דגלה את נושא הקישור בין בוגרי היחידה הכולל בין השאר כנס נטוורקינג שנתי עם אלפי משתתפים, סיוע בקישור בין בוגרי היחידה למטרות תעסוקה וכן מתן מלגות לימודים לבוגרים נזקקים. בנוסף, החל מינוף של יכולות העמותה לטובת הקהילה כגון: מגוון פעילויות האצת חברות הזנק לרבות אימפקט ומיזמים בהם אחד היזמים הוא ערבי ישראלי, פעילויות לשיפור רמת החינוך הטכנולוגי בדגש על אזורים בפריפריה החברתית והגאוגרפית של ישראל, ותוכניות להעצמה נשית. כל תוכניות העמותה לטובת הקהילה פתוחות לכלל הציבור הישראלי. למפרט בעל תואר בכלכלה מאוניברסיטת תל אביב. הוא נשוי ואב לילדה. מתגורר בתל אביב. יעל ולצר, "קנו אותנו במחיר נמוך", באתר הארץ, 23 במרץ 2008 מאיר אורבך, דפי זהב לא למכירה, באתר כלכליסט, 4 בספטמבר 2008 דיאנה בחור ניר, "יום לפני מותו מדום לב אבא אמר לי: "התביעה המופרכת הזאת בעניין הכלב שלנו עוד תהרוג אותי", באתר כלכליסט, 16 בדצמבר 2010 אמיר טייג ונתי טוקר, "עתיד מבטיח לעיתונות - התוכן ימשיך להיות המלך", באתר TheMarker‏, 7 בנובמבר 2012 ניר קיפניס, ניר למפרט בשיחה על תרבות: מהרב פירר ועד היונה של פיקאסו, באתר גלובס, 25 בינואר 2013 אתר עמותת בוגרי 8200
סורת אל-המזה

סורת אל-הֻמַזַה (ערבית: سورة الهمزة), או סורת המלעיז, היא סורה מספר 104 בקוראן. סורה קצרה זו מונה תשעה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְריל (جبريل) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-קיאמה ולפני סורת אל-מרסלאת. מרביתם של פרשני הקוראן סברו שהסורה עוסקת בשני מתנגדים עיקריים לנביא מוחמד: הראשון הוא אח'נס אבן שורייק א-ת'קאפי (נרצח בשנת 625), אחד ממנהיגי מכה בן זמנו של מוחמד. המתנגד השני הוא אל-וליד בן אל-מע'ירה (נפטר בשנת 622), שנחשב לאחד העשירים הבולטים בעיר מכה. הסורה מגנה את אלו המלעיזים ומשמיצים אחרים, בין בדיבורם ובין במעשיהם, ואשר מדמיינים כי עושרם שלהם יעניק להם חסינות מפני המוות. הסורה טוענת כי במקום זאת "יושלך [המלעיז] אל תוך המרסקת". יש פרשנים המפרשים את המילה מרסקת (בערבית ٱلْحُطَمَةِ, אלחֻטַמַה) כאש הגיהנום. מתואר כי "אש האלוהים" תאפוף את לבבות המלעיזים ותסגור עליהם. בביטוי "מלעיז חורץ לשון", כך לפי בן לווייתו ובן דודו של מוחמד אבן אל-עבאס (נפטר בשנת 687) אשר אבן כאתִ'ר (נפטר בשנת 1372) מתבסס עליו, מתייחסת המילה הראשונה להוצאת דיבה בדיבור, ואילו זו השנייה - למעשה. פרשנים אחרים, כגון מוג'אהד בן ג'בר (נפטר בשנת 722), העניקו למילים בביטוי זה הסבר זהה, אך הפוך. מדיה וקבצים בנושא סורת אל-המזה בוויקישיתוף מובא אצל אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552. כל הציטוטים להלן הם מתרגום זה. ראו פירוש זה למשל בתפסיר אבן עבאס לאיה הראשונה ובתפסיר אל-ג'לאלין לאיה זו. ראו למשל בפירוש תפסיר אבן עבאס לאיה התשיעית תפסיר אל-ג'ללאין מציין כי שריפת הלבבות מצוינת משום שהיא כואבת יותר משריפת חלקים אחרים בגוף האדם. ראו כאן בתפסיר לאיה השביעית.
קבוצת ה-131

קבוצת ה־131 היא קבוצת ילדים יהודים מקובנה, שבליטא, שהובלו בין מספר מחנות ריכוז גרמניים במהלך מלחמת העולם השנייה. רק ארבעים ילדים שרדו את המסע וזכו לראות את החופש. תשעים מהם נספו במחנה אושוויץ-בירקנאו בשתי סלקציות שנערכו בראש השנה וביום כיפור התש"ד (1944). ילד נוסף נהרג על רכבת בדרך למחנה הריכוז מאוטהאוזן בעת הפצצה של בעלות הברית, בראשית שנת התש"ה (1945). האירועים המתוארים התרחשו בסוף שנת 1944 וראשית 1945, בעת שהיה ברור שגרמניה הנאצית נמצאת על סף תבוסה. בחודש יולי 1944, עם חיסול גטו קובנה, נשלחו אל המחנות אלפי יהודים ובהם ילדים ששרדו את "אקצית הילדים" בגטו. בתחנת רכבת בקרבת מחנה הריכוז שטוטהוף הורדו הנשים והילדים מן הרכבת. מספר ילדים בחרו שלא לרדת מן הרכבת והמשיכו יחד עם הגברים המבוגרים למחנה לנדסברג. לאחר שהות של שבוע במחנה, באחד ממפקדי הבוקר, הופרדו 130 ילדים מהמבוגרים יותר ונכלאו במכלאה. אח בוגר של אחד מהם התגנב למכלאה כדי לשמור על אחיו הצעיר וכך נוצרה קבוצת ה־131. הילדים הועברו למחנה הריכוז דכאו בו שהו שבוע ימים. במהלך שהותם במחנה החל האח הבוגר לגבש את חבורת הילדים הזרים זה לזה לקבוצה. הוא בחר לעשות זאת על ידי לימוד תרגילי סדר ומשמעת שהיו חיוניים להישרדותם במחנה. הודות לבגרותו וכושר מנהיגותו קיבלו הילדים את סמכותו והפכו לקבוצה מגובשת. בתום שבוע הועמסה הקבוצה על שלושה קרונות רכבת ונשלחה למחנה ההשמדה בירקנאו. במהלך הנסיעה קפצו שני ילדים מן הרכבת. אחד נהרג בעת הקפיצה והשני ניצל (דניאל בורשטין, לימים ענבר). עם הגעתם למחנה בליל 31 באוגוסט 1944 הורדה קבוצת הילדים אל הרמפה. במהלך ההמתנה החלו מתרגלים תרגילי סדר כשהאח הגדול מפעיל אותם. מסיבה לא ידועה לא נשלחו להשמדה מיידית. לאחר שבועות מספר, בראש השנה וביום כיפור של שנת 1944, נשלחו 90 מהם להשמדה בשתי סלקציות. 39 מילדי הקבוצה נשארו בחיים. חמישה חודשים וחצי ארכה שהותם בבירקנאו בתנאים קשים וברעב תמידי. עם התקרבות החזית הרוסית הובלו הילדים עם אסירים אחרים ב"צעדת מוות" למחנה מאוטהאוזן שבאוסטריה ושוחררו במחנה הריכוז גונסקירכן ב־5 במאי 1945. שניים אבדו בדרך וגורלם לא נודע. אחדים הובאו לבוכנוואלד שבגרמניה ושוחררו שם ב־11 במאי 1945. מדי שנה נפגשים הניצולים ביום השנה לשחרור. בספטמבר 2001 חזרו שמונה מהניצולים יחד עם משלחת תלמידי מחזור י"ב של בית הספר "הר וגיא". בספטמבר 2014 חזר אחד מהניצולים יחד עם משלחת תלמידי מחזור ל"ג של בית הספר "שיטים דרכא" אל מסלול המוות, אל קובנה, עיר הולדתם, אל שטוטהוף, לנדסברג, דכאו, בירקנאו, מאוטהאוזן ואל גונסקירכן. סרט דוקומנטרי בבימויה של רות ולק מספר את סיפורה של הקבוצה דרך "מסיבת יום ההולדת" הנערכת מדי שנה, במועד הקרוב לתאריך שחרורם של הניצולים. אורי חנוך סופי בן ארצי, אחד מכולם, הוצאת הקיבוץ המאוחד - ספרית פועלים, 2007. על קבוצת ה-131 באתר יד ושם מסיבת יום הולדת(הקישור אינו פעיל), אתר הסרט על ניצולי קבוצת ה־131 פתיחת הספר על אודות 131 ילדי גטו קובנה, שהחברות הצילה את חייהם בית ספר אזורי השוכן בקיבוץ דפנה.